open-index/open-wikipedia-markdown huggingface dataset:
Gerli A. Chantelle

**Gerli A. Chantelle** ehk **Gerli Alessandra Chantelle Rannamets** (sündinud 12. novembril 1989) on Eesti ettevõtja ja moelooja ning rõivabrändi Gerli A. Chantelle couture asutaja ning disainer. Ta on õppinud õigusteadust Tartu Ülikoolis.

Gerli A. Chantelle on tuntud ka moeürituste korraldajana. 2014. aastal toimus tema *couture*-moeshow Monacos luksushotellis Hôtel de Paris Monte-Carlos, lisaks sellele on tema *couture*-kollektsioone näidatud Foundation Prince Albert II de Monaco üritustel. 

2015. aastal näidati tema *couture*-kollektsiooni Londoni moelaval koos Elizabeth Emanueliga, kes oli printsess Diana pulmakleidi autor. Moeshowd juhtis Venemaal tuntud koomik Aleksandr Revva.

29. mail 2018 andis Gerli A. Chantelle moeshowl oma viimase kontserti Venemaa-USA laulja ja laulukirjutaja Willi Tokarev. 

Ta abiellus septembris 2018.

Gerli A. Chantelle on tuntud ka näitlejana Mart Sandri lühifilmis Marzanna 

## Allikad

* "Moelooja Gerli A. Chantelle tutvustab oma loomingut eksklusiivse näitusega.". *uudised.tv3.ee*, 9.06.2020. 
* Anna-Maria Veidemann-Makko. "Moelooja ja ärinaise Gerli A. Chantelle korraldatud viiekäiguline õhtusöök koos eksklusiivse programmiga tõi kohale legendaarsesse restorani palju tuntud tegelasi nii äri, meelelahutus-kui poliitikamaastikult.". *kroonika.ee*, 2.11.2020. 
* "Gerli A. Chantelle rõivabrändi luksuslik sünnipäevapidu restoranis Gloria". *elu24.ee*, 15.11.2013. 
* "Pоскошные платья и чувственное белье в таллиннском ресторане Gloria". *gloss.ee*, 5.11.2020.
* "Galerii: villa Ammendes toimus Gerli A. Chantelle'i suurejooneline moeshow". *elu24.ee*, 2.07.2019.
* "Moelooja Gerli A. Chantelle'i soovitused vastuvõtul: riietus peab vastama naise vanusele, kehavormidele ja olekule". *postimees.ee*, 22.02.2019. 
* Riina Jussila. "Moelooja Gerli A. Chantelle säras jah-sõna öeldes 3000 kristalliga kleidis!". *Kroonika.ee*, 28.09.2019. 
* "Kas kavatsete end koroonaviiruse vastu vaktsineerida? Eesti avaliku elu tegelased vastavad". *Kroonika.ee*, 09.12.2020. 
* "Prantsuse repertuaariga astusid üles tuntud Eesti muusikud - Mart Sander, Silvia Ilves, Triin Lellep ning Tiit Kalluste. Moelooja Gerli A. Chantelle avas kohviku ruumides näituse oma töödest, mida on võimalik külastajatel uudistada kuni augusti lõpuni.". *Kroonika.ee*, 08.06.2020. 
* "Gerli A. Chantelle kleitide ja Konplott ehete esitlus Suite lounge´s". *Kroonika.ee*, 04.11.2012.

## Viited
Sise-Aasia

**Sise-Aasia** ehk **Tsentraal-Aasia** on piirkond Aasia keskosas, mis hõlmab põhiliselt Mongoolia ja Lääne-Hiina.

Enne Teist maailmasõda nimetati eesti keeles ligikaudu Sise-Aasia piirkonda Kesk-Aasiaks. Kesk-Aasiat ja Sise-Aasiat hakati pärast Teist maailmasõda eristama vene geograafia eeskujul.

## Vaata ka
*Kesk-Aasia
Víctor Sánchez Mata

**Víctor Sánchez Mata** (sündinud 8. septembril 1987 Terrassas) on Hispaania jalgpallur, kes mängib poolkaitsja või kaitsjana Austraalia kõrgliiga klubis Western United.

2005. aastal liitus ta FC Barcelonaga. Aastatel 2006–2009 mängis ta peamiselt Barcelona reservmeeskondades Hispaania madalamates liigades. Barcelona põhimeeskonnas debüteeris ta 2008. aasta jaanuaris Hispaania karikavõistlustel. Hispaania kõrgliigas debüteeris ta sama aasta 18. märtsil mängus UD Almería vastu. Hooajal 2008–09 tuli ta Barcelonaga Hispaania meistriks ning võitis Hispaania karikavõistlused ja UEFA Meistrite Liiga.

Hooajal 2009–10 mängis ta Barcelonast laenul Hispaania kõrgliiga klubis Xerez ja hooajal 2010–11 Getafes. Hooaja 2011–12 esimeses pooles mängis ta Šveitsi kõrgliiga klubis Neuchâtel Xamax.

Aastatel 2012–2020 mängis Sánchez Hispaania kõrgliigas RCD Espanyoli ridades. Ta lahkus klubist pärast seda, kui hooajal 2019–20 kõrgliigast välja langeti.

2020. aasta novembris sõlmis ta kaheaastase lepingu Western Unitediga.

2013. aastal debüteeris Sánchez Kataloonia jalgpallikoondises.

## Saavutused
;Barcelona
*La Liga: 2008–09
*Copa del Rey: 2008–09
*UEFA Meistrite Liiga: 2008–09

## Viited

## Välislingid
Nico Schulz

**Nico Schulz** (sündinud 1. aprillil 1993 Berliinis) on Saksamaa jalgpallur, kes mängib vasakkaitsjana Saksamaa kõrgliiga klubis Dortmundi Borussia ja Saksamaa jalgpallikoondises.

Ta alustas klubikarjääri Herthas, mille noorteakadeemiaga liitus ta 2000. aastal. Klubi põhimeeskonnas debüteeris ta Saksamaa esiliigas hooajal 2010–11. Alates hooajast 2013–14 mängis ta Herthaga Saksamaa kõrgliigas.

2015. aasta augustis sõlmis ta lepingu Saksamaa kõrgliiga klubiga Mönchengladbachi Borussia. 2017. aastal siirdus ta Hoffenheimi. 2019. aasta mais liitus ta Dortmundiga. Hooaegadel 2017–18 ja 2018–2019 on spordiajakiri kicker valinud Schulzi Saksamaa kõrgliiga hooaja sümboolsesse koosseisu.

Saksamaa jalgpallikoondises tegi Schulz debüüdi 9. septembril 2018 sõprusmängus Peruu vastu ja lõi selles mängus Saksamaa võiduvärava.

## Saavutused
;Hertha
*2. Bundesliga: 2010–11
;Dortmundi Borussia
*DFL-Supercup: 2019
Pariisi sõjakuberner

**Pariisi sõjakuberner** (prantsuse keeles *gouverneur militaire de Paris*; lühend **GMP**) on sõjaväeline ametikoht Pariisis, mille määrab ametisse Prantsuse Vabariigi president.

## Ajalugu
Loetakse, et Pariisi sõjakuberneri ametikoht loodi 14. sajandil saja-aastase sõja ajal kui Prantsuse kuningad olid sunnitud tegelema oma pealinna sõjalise kaitse organiseerimisega. Kuningas Charles V määras sellel eesmärgil 1356. aastal oma venna Louis I Pariisi sõjakuberneriks (*lieutenant du Dauphin et du Roi à Paris*).

Kuningas Louis XIV ajal Pariisi julgeolek ei kuulunud enam sõjakuberneri vastutusalasse. Ka ametikoha nimetus oli muutunud (1667. aastast *lieutenant du prévôt de Paris pour la police*).

Prantsuse revolutsiooni ajal Pariisi sõjakuberneri ametikoht kaotati, kuid 1791. aastal asutati ametikoht nimetuse all *commandant général de la force armée à Paris* 'Pariisi sõjajõudude ülemjuhataja'. Selles ametis olnutest kuulsaim oli aastatel 1795–1796 Pariisi ülemjuhatajaks olnud Napoléon Bonaparte, hilisem keiser.

Napoleon I keisriksoleku esimesel aastal (1804) taastati Pariisi sõjakuberneri ametikoht. Sellele kohale määras Napoleon Prantsusmaa marssali Joachim Murat' (ametis 1804–1805), kuid aasta pärast nimetas  Napoleon Pariisi sõjakuberneriks oma brigaadikindralist venna Louis Bonaparte'i. Kuid ka temagi kuberneriametis oleku aeg jäi lühiajaliseks (1805–1806), sest 1806. aastal saatis Napoleon Louisi Hollandi kuningriiki valitsema.

## Välislingid
*
*Ametlik koduleht
Karolin Kaivoja

**Karolin Kaivoja** (sündinud 20. oktoobril 1992 Kohtla-Järvel) on eesti jalgpallikohtunik ja toimetaja.

Tema magistritöö Tallinna Ülikooli Humanitaarteaduste Instituudis 2018. aastal oli "Eesti jalgpallikeel ja jalgpalliterminoloogia" (juhendajad Marju Taukar ja Triin Van Doorslaer).

Tema isa Raul ja vend Kevin on samuti jalgpalliga tegelenud.

Ta on toimetanud Piret Frey tõlgitud raamatu "Ajutreening edasijõudnutele" ja Virgo Siili tõlgitud raamatu "Michael Jordani elu", mõlemad on ilmunud kirjastuselt Tänapäev.

## Viited
Hôtel de Paris Monte-Carlo

**Hôtel de Paris Monte-Carlo** on hotell, mis asub Monacos. Charles III avas selle linna arendamise käigus 1863. aastal Société des Bains de Mer egiidi all.

## Välislingid
*
Virge Nemvalts

**Virge Nemvalts** (sündinud 27. juunil 1948 Tartus) on eesti arst ja kunstnik.

Ta lõpetas 1974. aastal Tartu Riikliku Ülikooli (arstiteaduskonnas), sestpeale elab Kuressaares ja töötab Kuressaare haiglas endokrinoloogina.

Ta oli Eesti Kongressi hääleõiguslik liige.

Ta on 1978. aastal loodud Saaremaa kunstiklubi asutajaliige. 

Nemvaltsi isikunäitused on toimunud Kuressaares, Pärnus ja Põltsamaal.

Maalimisel kasutab ta akvarelli ja pastelli.

## Tunnustus
* 1978 – Kuressaare linna kunstipreemia
* 1998 – Kodanikupäeva aumärk (mille pälvis Kuressaare polikliiniku juhatajana)
* 2003 – Saaremaa aasta naine
* 2007 – Avatud Eesti Fond tunnustas teda töö eest vaimupuudega noori inimesi koondava heategevusliku organisatsiooni Usk ja Valgus Eesti osakonna asutaja ja juhina
* 2007 – aasta vabatahtlik

## Isiklikku
Ta on abielus arst Juhan Nemvaltsiga. Neil on poeg Andres ja tütar Nele.

## Viited
Soualiho Meïté

**Soualiho Meïté** (sündinud 17. märtsil 1994 Pariisis) on Prantsusmaa jalgpallur, kes mängib poolkaitsjana Kreeka kõrgliigaklubis PAOK. Ta on Elevandiluuranniku päritolu.

Ta alustas klubikarjääri Prantsusmaa klubis AJ Auxerre, mille meeskonnas debüteeris ta Prantsusmaa kõrgliigas 2011. aasta novembris.

2013. aastal liitus ta Lille'iga. Hooajal 2016–2017 mängis ta Lille'ist laenul Belgia kõrgliigaklubis Zulte Waregem.

2017. aasta juunis naasis ta Prantsusmaa kõrgliigasse, sõlmides lepingu Monacoga. Vähese mänguaja tõttu läks ta 2018. aasta jaanuaris laenule Bordeaux'sse.

2018. aasta juulis siirdus ta Itaalia kõrgliiga klubisse Torino. 2021. aasta jaanuaris läks ta hooaja lõpuni laenule AC Milani.

2021. aasta juulis sõlmis ta viieaastase lepingu Portugali kõrgliigaklubiga Lissaboni Benfica. Hooajal 2021/22 ei saanud ta Benficas kindlaks algkoosseisuliikmeks. Hooajal 2022/23 oli ta Benficast laenul Itaalia kõrgliigaklubis Cremonese. 2023. aasta augustis suundus ta laenulepingu alusel PAOK-sse.

Meïté on mänginud Prantsusmaa noortekoondistes, sh mängis ta 2011. aastal Prantsusmaa kuni 17-aastaste koondisega noorte maailmameistrivõistlustel.

## Saavutused
;Zulte Waregem
*Belgia karikas: 2016–17

## Viited
Lahas

**Lahas** on nihestunud või murdunud või muul viisil vigastatud kehaosa(de) toestamiseks ja kaitseks kasutatav kipsist, plastist või muust materjalist valmistatud jäik või piiratud ulatuses painduv vahend.

## Vaata ka
* Ortoos

## Välislingid
Rafael Leão

**Rafael Alexandre Conceição Leão** (sündinud 10. juunil 1999 Almadas) on Portugali jalgpallur, kes mängib ründajana Itaalia kõrgliiga klubis AC Milan ja Portugali jalgpallikoondises.

Ta alustas klubikarjääri Portugali klubis Lissaboni Sporting, mille noorteakadeemiaga liitus ta 2008. aastal. Klubi põhimeeskonnas debüteeris ta 2018. aasta veebruaris. Sama aasta 2. märtsil lõi ta mängus Porto vastu oma esimese värava Portugali kõrgliigas.

2018. aasta augustis sõlmis ta lepingu Prantsusmaa kõrgliiga klubiga Lille. Esimese värava lõi ta Prantsusmaa kõrgliigas 27. oktoobril 2018 mängus SM Caeni vastu. Kokku lõi ta hooajal 2018–19 Prantsusmaa kõrgliigas kaheksa väravat.

2019. aasta augustis sõlmis Leão viieaastase lepingu Milaniga. Esimese värava lõi ta Itaalia kõrgliigas 29. septembril 2019 mängus ACF Fiorentina vastu. Hooajal 2019–20 lõi ta Itaalia kõrgliigas kuus väravat.

20. detsembril 2020 lõi Leão mängus Sassuolo vastu Itaalia kõrgliiga kõige kiirema värava, kui skooris juba kuuendal sekundil.

Hooajal 2021/22 tuli ta Milaniga Itaalia meistriks ning Leão valiti liigahooaja väärtuslikumaks mängijaks (11 väravat, 10 väravasöötu).

2016. aastal tuli Leão Portugali kuni 17-aastaste koondisega Euroopa omavanuste meistriks. Portugali jalgpallikoondises debüteeris ta 9. oktoobril 2021 sõprusmängus Katari vastu.

## Saavutused
;AC Milan
*Serie A: 2021/22

## Viited
Varssavi metroo

**Varssavi metroo** (poola keeles *Metro Warszawskie*) on Poola pealinna metroo, mis avati 1995. aastal. See koosneb metrooliinidest M1 ja M2. M3 on alles planeerimisel.

## Välislingid
*
Korduvkasutatav mask

**Korduvkasutatav mask** on kaitsemask, mida erinevalt kirurgilisest maskist saab pärast desinfitseerimist uuesti kasutada. 

Koroonapandeemia ajal tuli müügile mitmesuguseid korduvkasutatavaid maske, mille kaitsetõhusus on kirurgilistest maskidest väiksem, kuid mida sai korduvalt kasutada ja tekitasid seetõttu vähem prügi. Teisalt oli nende maskide kaitsetase ebaühtlane, kuna riiklik kontroll on kirurgiliste maskidega võrreldes nõrgem ja seetõttu tuleb maski soetajal rohkem eeltööd teha, vastavaid uuringuid, võrdlusteste ja artikleid otsida, sest maskid pole tähistatud standardile vastava näitajaga.

## Vaata ka
* mask
* kirurgiline mask
* piisknakkusevastased kaitsevahendid
* nakkus

## Viited
Aleh Jevenka

**Aleh Jevenka** (valgevene keeles Алег Евенка; sündinud 21. jaanuaril 1991 Minskis) on Valgevene jäähokimängija, kes mängib kaitsjana KHL-i klubis Moskva Spartak.

Aastatel 2009–2011 mängis ta United States Hockey League'i klubis Fargo Force. Aastatel 2011–2015 mängis ta Massachusetts Amhersti Ülikooli jäähokimeeskonnas.

Hooaja 2014–15 lõpus debüteeris ta American Hockey League'is Adirondack Flamesi meeskonnas. Aastatel 2015–2017 mängis ta samas liigas Lake Erie/Cleveland Monstersi ridades ning hooajal 2017–18 Stockton Heati ridades.

2018. aasta mais sõlmis ta lepingu KHL-i klubiga Minski Dinamo, kus ta mängis kaks järgnevat hooaega. 2020. aasta mais sõlmis ta üheaastase lepingu Tšeljabinski Traktoriga. 2021. aasta juunis liitus ta Moskva Spartakiga.

Valgevene jäähokikoondise koosseisus on Jevenka osalenud neljadel maailmameistrivõistlustel.

## Välislingid
* Aleh Jevenka KHL.ru lehel
* Aleh Jevenka hockeydb.com lehel
Tour Trinity

**Tour Trinity** on 167 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is. Hoone aadress on 19 Avenue de la Division Leclerc.

Hoone projekteerimist juhtis arhitekt Jean-Luc Crochon ning see ehitati aastatel 2016–2020.

Hoonel on 33 korrust ja 49 000 m² põrandapinda.
30 Park Place

**30 Park Place** on hotelli- ja elupindadega kõrghoone Tribeca naabruskonnas New Yorgis.

## Välislingid
* 
* Residentside ametlik koduleht
* Hotelli ametlik koduleht
International Falls

**International Falls** on linn USA Minnesota osariigis, Koochichingi maakonna keskus ja suurim linn. Elanike arv on 2020. aasta rahvaloenduse andmetel 5802. 2010. aastal oli elanikke 6424.

International Falls asub Kanada piiri kõrval Rainy Riveri kaldal. Selle vastaskaldal asub Fort Francesi linn Ontario provintsis. Kahte linna ühendab Fort Francesi – International Fallsi rahvusvaheline sild. International Fallsist umbes 18 km kaugusel idas asub Voyageursi rahvuspark.

Linn on tuntud "riigi külmkapina" ("Icebox of the Nation"), kuna seal on keskmiselt 109 päeval aastas õhutemperatuur alla 0 °C. Madalaim seal registreeritud õhutemperatuur on −48 °C (6. jaanuar 1909).

International Fallsis asuvad maanteede Route 53 ja Route 71 põhjapoolsed alguskohad.

## Viited

## Välislingid

*International Fallsi koduleht
Tatiana Zatîc

**Tatiana Zatîc** (sündinud 11. jaanuaril 1961 Ocnița rajoonis Moldovas) on Moldova riigiametnik ja poliitik. Ta on 1. jaanuarist 2021 Moldova tervise-, töö- ja sotsiaalkaitseministri kohusetäitja.

Ta on lõpetanud Nicolae Testemițanu nimelise Moldova Riikliku Meditsiini ja Farmakoloogia Ülikooli (*Universitatea de Stat de Medicină și Farmacie „Nicolae Testemițanu”*).

Ta on olnud Moldova tervishoiuministeeriumi poliitikaosakonna juhataja esmatasandi, kiirabi ja kogukonna tervishoiu valdkonnas. 24. detsembril 2020 sai temast Moldova tervise-, töö- ja sotsiaalkaitseministeeriumi riigisekretär (eesti mõistes kantsler).

1. jaanuarist 2021 on ta Moldova tervise-, töö- ja sotsiaalkaitseministri kohusetäitja.
Mandani keel

**Mandani keel** (*Nų́ų́ʔetaa íroo*) on siuu keelkonda kuuluv väljasurnud keel, mida rääkisid Ameerika Ühendriikide Põhja-Dakota osariigi Fort Bertholdi reservaadis elavad mandanite hõimu liikmed.

Keelel on kaks peamist dialekti: nuetare ja nuptare, millest teine püsis 20. sajandini.

1999. aastal oli alles kuus põliskõnelejat. Keele viimane põliskõneleja Edwin Benson suri 9. detsembril 2016. Indiaani keeltega tegelev keeleteadlane Indrek Park tegi Bensoniga tolle kahel viimasel eluaastal koostööd, et jäädvustada mandani keelest võimalikult palju materjali. Pargi pingutustest keele taaselustamisel tegi Liivo Niglas dokumentaalfilmi "Keelepäästja", mis linastus 2020. aastal.

## Viited

## Välislingid
* Mandani keele taaselustamisprojekti koduleht
Ateena metroo

**Ateena metroo** (kreeka keeles Μετρό Αθήνας *Metró Athínas*) on Kreeka pealinna metroo, mis avati 1869. aastal ning elektrifitseeriti 1904. aastal. See koosneb kolmest metrooliinist tähistega Г1, Г2 ja Г3. Г4 on praegu (2021) planeerimisel. Liinidel on kokku 64 jaama, lisaks on 3 jaama ehitamisel.

## Vaata ka
* Syntagma metroojaam
* Thessaloníki metroo

## Välislingid
*
Thessaloníki metroo

**Thessaloníki metroo** (kreeka keeles Μετρό Θεσσαλονίκης *Metró Thessaloníkis*) on Kreeka suuruselt teise linna metroo, mis plaanitakse avada 2024. aastal. See koosneb kahest metrooliinist tähistega Г1 ja Г2. Projekti maksumuseks on kavandatud 2,26 miljardit eurot.

## Vaata ka
* Ateena metroo

## Välislingid
*
Misanzen

**Teatriühendus Misanzen** on eesti eraalgatuslik teater, mis loodi 11. mail 2015 lavastaja Helen Rekkori ja näitleja-produtsent Mihkel Tikerpalu eestvedamisel eesmärgiga tuua lavale koosloomemeetodil loodud lavastusi ning arendada ja populariseerida visuaalteatrižanrit Eestis.

Teatriühenduse Misanzen lavastaja on Helen Rekkor, kunstnik Maarja Pabunen, helilooja Villem Rootalu, valguskunstnik Priidu Adlas. 2017. aastast on etenduse juht Eliisa Vellama ja produtsent Marianne Helena Rammo. 2021. aastal liitus meeskonnaga projektijuht Sirlen Rekkor. 

## Lavastused

* "Üle vee" (lavastaja Helen Rekkor, esietendus 25.10.2014 Vaba Lava eksperimentaalprogrammi raames)
* Visuaalteatriõhtu “Üle vee” (Viinistu Kunstimuuseumi katlamajas) ja “Laineid lausudes” (lavastaja Helen Rekkor, esietendus 31.07.2015 Viinistu Kunstimuuseumi merekuuris)
* "Süüria rahvalood" (lavastaja Helen Rekkor, esietendus 29.10.2016 Vaba Lava kuraatorprogrammi raames)
* "Õhtu on salameri. Edgar Valteri rahutu rahu." (lavastaja Helen Rekkor, esietendus 10.08.2017 Villike teatritalus)
* "Sõsara sõrmeluud" (lavastaja Helen Rekkor, esietendus 14.08.2020 Krulli masinatehases)
*"Sitsi silentium" (lavastaja Helen Rekkor, esietendus 14.08.2021 Balti manufaktuuris)

Teatriühendus Misanzeni lavastustes on mänginud Rauno Kaibiainen, Mairi Tikerpalu, Shannon Quinn, Märt Koik, Kristian Põldma, Artur Linnus, Katrin Kalma, Erki Aule, Liisu Krass, Ajjar Ausma, Sandra Lange, Maarja Tammemägi, Silva Pijon, Piret Krumm, Andres Roosileht ja paljud teised.

## Välislingid
* Teatriühendus Misanzen Facebook
* Teatriühendus Misanzen Instagram
* Marite Butkaite “Silmad pärani kinni” Sirp, 09.01.2015
* Erle Loonurm “Lood mälust ja tunnetest, retk ajas tagasi” ERR, 13.08.2015
* Marite Butkaite “Meri, varjud ja hülgeolevused” Postimees, 13.08.2015
* Marten Liivik “Lugu sellest, kuidas mängida aja ja ruumiga” ERR, 07.11.2016
* Iris Solnik “Milleks meile muinasjutud?” Postimees, 14.11.2016
* Eline Selgis “Igavikulised tarkused eksootilise pärimuse mosaiigis” Sirp, 18.11.2016
* Esietendub visuaalteatri lavastus “Sõsara sõrmeluud” ERR, 10.08.2020
* Põim Kama “Edgar Valteri rahulik rahutus” Postimees, 16.08.2017
* Veiko Märka “Väärkoheldud jahikoera memuaarid” Sirp, 01.09.2017
* Danzumees “Õhtu on salameri. Edgar Valteri rahutu rahu” blogi, 22.08.2018
* Põim Kama “Mütoloogiline mürgel vanas masinatehases” Postimees, 24.08.2020
* Danzumees “Sõsara sõrmeluud” blogi, 28.08.2020
* Heli Reimann  “Äiukojast sõrmelõikamisele” ERR, 02.09.2020
* Veiko Märka “Kus mina istse, seal mina itke” Sirp, 04.09.2020
Filip Helander

**Filip Viktor Helander** (sündinud 22. aprillil 1993 Malmös) on Rootsi jalgpallur, kes mängib keskkaitsjana Šotimaa kõrgliiga klubis Rangers ja Rootsi jalgpallikoondises.

Ta alustas klubikarjääri kodulinna klubis Malmö FF, mille meeskonnas debüteeris ta Rootsi kõrgliigas 2011. aasta oktoobris. Aastatel 2013 ja 2014 tuli ta Malmöga Rootsi meistriks.

2015. aasta juulis sõlmis ta lepingu Itaalia kõrgliiga klubiga Verona Hellas. Aastatel 2016–2019 mängis ta Itaalia kõrgliigas Bologna ridades.

2019. aasta juulis siirdus ta Rangersisse. Hooajal 2020–21 tuli ta Rangersiga Šotimaa meistriks.

2015. aastal tuli Helander Rootsi kuni 21-aastaste koondisega Euroopa omavanuste meistriks. Rootsi jalgpallikoondises debüteeris ta 2017. aastal. Ta kuulus Rootsi koondisse 2018. aasta maailmameistrivõistlustel.

## Saavutused
;Malmö FF
*Allsvenskan: 2013, 2014
*Svenska Supercupen: 2014
;Rangers
*Scottish Premiership: 2020–21
Luciano Vietto

**Luciano Darío Vietto** (sündinud 5. detsembril 1993 Balnearias) on Argentina jalgpallur, kes mängib ründaja või äärepoolkaitsjana Argentina kõrgliigaklubis Racing Club.

Ta alustas Racing Clubis ka klubikarjääri. Racing Clubi meeskonnas debüteeris ta Argentina kõrgliigas 2011. aasta oktoobris.

2014. aasta augustis sõlmis ta lepingu Hispaania kõrgliigaklubiga Villarreal. Hooajal 2014–15 lõi Vietto Hispaania kõrgliigas 12 väravat.

2015. aasta juunis siirdus ta umbes 20 miljoni euro eest Madridi Atléticosse. Hooajal 2015–16 lõi ta Madrid Atlético meeskonnas vaid ühe värava ja kogu hooaja peale kolm väravat. Hooajal 2016–17 mängis ta laenul Sevillas, hooaja 2017–18	teises pooles Valencias ja hooajal 2018–19 Inglismaa kõrgliigaklubis Fulham.

Hooajal 2019–2020 mängis Vietto Portugali kõrgliigaklubis Lissaboni Sporting. 2020. aasta oktoobris siirdus ta umbes seitsme miljoni euro eest Saudi Araabia kõrgliigaklubisse Al Hilal.

2024. aasta teises pooles naasis Vietto Racing Clubi.

2013. aastal kuulus Vietto Argentina kuni 20-aastaste koondisse Lõuna-Ameerika omavanuste meistrivõistlustel.

## Saavutused
;Madrid Atlético
*UEFA Meistrite Liiga: Teine koht 2015–16
;Al Hilal
*Saudi Professional League: 2020–21
*King Cup: 2019–20, 2022–23
*Saudi Super Cup: 2021
*Klubide maailmameistrivõistlused: Teine koht 2022
;Al-Qadsiah
*Saudi Araabia esiliiga: 2023–24
;Racing Club
*Copa Sudamericana: 2024
Filip Kiss

**Filip Kiss** (sündinud 13. oktoobril 1990 Dunajská Stredas) on Slovakkia jalgpallur, kes mängib kaitsva poolkaitsjana Saudi Araabia kõrgliiga klubis Ettifaq.

Ta alustas klubikarjääri Slovakkia klubis Bratislava FK Inter. Aastatel 2009–2010 mängis ta Slovakkia kõrgliigas FC Petržalka ridades.

2010. aastal liitus ta Bratislava Slovaniga, kellega tuli hooajal 2010–11 Slovakkia meistriks. 2011. aasta juulis läks ta laenule Inglismaa esiliiga klubisse Cardiff City. 2012. aasta augustis sõlmis ta Cardiff Cityga püsiva lepingu, kuid sai järgneval hooajal klubi põhimeeskonnas vähe mänguaega. Aastatel 2014–2015 mängis ta Cardiff Cityst laenul Šotimaa kõrgliiga klubis Ross County.

2015. aasta augustis läks ta Cardiff Cityst laenule Norra kõrgliiga klubisse FK Haugesund, kellega sõlmis 2016. aastal püsiva lepingu. 2017. aastal siirdus ta Ettifaqi.

Slovakkia jalgpallikoondises tegi Kiss debüüdi 2014. aastal.

## Saavutused
;Bratislava Slovan
*Slovakkia kõrgliiga: 2010–11
*Slovakkia karikas: 2010–11
;Cardiff City
*Football League Cup: Teine koht 2011–12
Raïs M'Bolhi

**Adi Raïs Cobos Adrien Ouahab M'Bolhi** (sündinud 25. aprillil 1986 Pariisis) on Prantsusmaal sündinud Alžeeria jalgpallur, kes mängib väravavahina Saudi Araabia kõrgliiga klubis Ettifaq ja Alžeeria jalgpallikoondises.

Klubikarjääri jooksul on ta muuhulgas mänginud Bulgaaria kõrgliiga klubides Sofia Slavia ja Sofia CSKA, Venemaa kõrgliiga klubis Samara Krõlja Sovetov, Prantsusmaa klubides Gazélec Ajaccio ja Rennesi Stade, Major League Socceri klubis Philadelphia Union ning Türgi kõrgliiga klubis Antalyaspor. Ettifaqis mängib ta alates 2018. aastast.

Alžeeria jalgpallikoondises tegi M'Bolhi debüüdi 28. mail 2010 sõprusmängus Iirimaa vastu. 2019. aastal tuli ta Alžeeria koondisega Aafrika meistriks ning valiti samal turniiril turniiri sümboolsesse koosseisu. Ta on kuulunud Alžeeria koondisse veel kolmedel Aafrika meistrivõistlustel ning 2010. ja 2014. aasta maailmameistrivõistlustel.
Tokyo metroo

**Tokyo metroo** (jaapani keeles 東京メトロ *Tōkyō Metoro*) on Jaapani pealinna Tokyo metroo, mis avati 1927. aastal. See koosneb üheksast metrooliinist tähistega G, M (ka Mb), H, T, C, Y, Z, N ja F. Liinidel, mille kogupikkus on 195,1 kilomeetrit, on kokku 180 jaama.

## Vaata ka
* Lääne-Tokyo metroo
* Ōsaka metroo

## Välislingid
*
Diana Ingerainen

**Diana Ingerainen** (sündinud 25. aprillil 1971 Võhmas) on eesti arst ja poliitik, aastast 2025 XV Riigikogu liige.

## Haridus
Ta lõpetas 1989. aastal Viljandi 1. Keskkooli ja 1996. aastal Tartu Ülikooli arstiteaduskonna.

## Karjäär arstina
Ta töötab Järveotsa Perearstikeskuses perearstina.

## Ühiskondlik tegevus
Aastatel 2011–2017 oli ta Eesti Perearstide Seltsi juhatuse esimees.

## Poliitiline tegevus
Ta kandideeris Isamaa ja Res Publica Liidu nimekirjas 2015. aasta Riigikogu valimistel. Juunist 2020 on ta erakonna Eesti 200 liige.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 933 häält ning ei osutunud valituks. 26. märtsil 2025 sai ta asendusliikmena Riigikogu liikmeks.

Ta kandideeris 2025. aasta kohaliku omavalitsuse volikogude valimistel Haabersti linnaosas, kogus 314 häält ning ei osutunud valituks.

## Artikleid
*Diana Ingerainen: ravijärjekorras ootab palju neid inimesi, kes eriarsti abi ei vajagi, Delfi, 21. juuli 2017
*Vaktsineerimissoovitus üksi ei veena, Õhtuleht, 21. mai 2017

## Isiklikku
Ta on abielus ja kahe poja ema.

## Viited

## Välislingid
*Diana Ingerainen: arst pole rõõmude keelaja Postimees 9. oktoober 2016
Budapesti metroo

**Budapesti metroo** (ungari keeles *Budapesti metró*) on Ungari pealinna metroo, mis avati 1896. aastal. See on Mandri-Euroopa vanim metroosüsteem. See koosneb neljast metrooliinist tähistega M1, M2, M3 ja M4. Liinidel, mille kogupikkus on 39,4 kilomeetrit, on kokku 52 jaama.

## Liinid ja jaamad

## Vaata ka
* Budapesti lähiliini raudteed

## Välislingid
*
M1 (Budapesti metrooliin)

**M1** (ungari keeles ametlikult *Millenniumi Földalatti Vasút*, kõnekeeles *Kisföldalatti*) on Ungari pealinna Budapesti vanim metrooliin, mida ehitati kaevates-ja-kattes aastatel 1894–1896. See kulgeb suures ulatuses Andrássy puiestee all Vörösmarty väljakult linnaparki Városliget. Vaid Deák Ferenci väljaku all asub jaam, kus see kohtub teiste Budapesti metroo liinidega M2 ja M3.

Tegu on maailma vanuselt kolmanda metrooliiniga, ainult Londoni ja Chicago esmased metrooliinid on vanemad.

## Jaamad
* Vörösmarty tér
* Deák Ferenc tér
* Bajcsy–Zsilinszky út
* Opera
* Oktogon
* Vörösmarty utca
* Kodály körönd
* Bajza utca
* Hősök tere
* Széchenyi fürdő
* Mexikói út

## Vaata ka
*M2 (Budapesti metrooliin)
*M3 (Budapesti metrooliin)
*M4 (Budapesti metrooliin)
Admiral (Nõukogude Liit)

'''Admiral''' (vene keeles *адмирал*) oli aastatel 1940−1991 Nõukogude Liidu mereväes kehtinud sõjaväeline auaste.

## Ajalugu
Nõukogude Liidu mereväes oli admirali auastme eelkäijaks 2. järgu laevastikuflagman, mis kehtis aastatel 1935−1940. Admirali auaste kehtestati Nõukogude Liidu Ülemnõukogu Presiidiumi määrusega 7. mail 1940. Sellest kõrgem oli aastatel 1940−1955 ja 1962−1991 laevastikuadmiral, aastatel 1955−1962 Nõukogude Liidu laevastikuadmiral; sellest madalam oli viitseadmiral. Maaväes vastas admiralile kindralpolkovnik. Aastatel 1940−1991 anti auaste 78 Nõukogude Liidu mereväelasele, kellest üheksa ülendati hiljem laevastikuadmiraliks, üks Venemaa Föderatsiooni laevastikuadmiraliks ja kolm Nõukogude Liidu laevastikuadmiraliks.

Laevainseneridele anti aastatel 1940−1971 insener-admirali ja 1971−1984 admiral-inseneri auastet.

### Admiralid 1940−1991

## Vaata ka
*2. järgu laevastikuflagman
*Admiral
*Insener-admiral

## Välislingid
*Nõukogude Liidu admiralid saidil elita.army.ru
Ferenc Deák

**Ferenc Deák** (ungari keeles Kehidai Deák Ferenc, horvaadi keeles Franjo Deák; 17. oktoober 1803 Söjtör – 28. jaanuar 1876 Budapest) oli Ungari kuningriigi tunnustatud riigimees ja justiitsminister.

## Välislingid
*
Iraagi konflikt (2003–)

**Iraagi konflikt** on pikka aega väldanud sõjaline konflikt, mis algas 2003. aastal, kui Ameerika Ühendriikide juhitud koalitsioon tungis Iraaki ja kukutas Saddam Husseini valitsuse. Konflikt jätkus okupatsioonijõudude ja uue valitsuse vastase ülestõusuna. Ameerika Ühendriigid taganesid Iraagist 2011. aastal, kuid sekkusid uuesti 2014. aastal uue koalitsiooni eesotsas. Selle etapi põhifaas lõppes Iraagi ja Levandi Islamiriigi (ISIL) alade kaotusega 2017. aastal, kuid kestab endiselt madalatasemelise ülestõusuna.

## Viited
Trakai vald

**Trakai vald** (leedu keeles *Trakų seniūnija*) on 2. järgu haldusüksus (vald) Leedus Trakai rajooni territooriumil.

Valla pindala on 141&nbsp;km².  2011. aasta seisuga elas seal 8299 inimest. Valla keskus on Trakai linn, kus aastal 2011 oli 4933 elanikku. Vallavanem on Vilma Puišienė. 

Lisaks küladele on vallas ka mitmed huutorid

## Viited
Przytyk

**Przytyk** on linn Poolas Masoovia vojevoodkonnas Radomi maakonnas, Przytyki valla halduskeskus. Przytyk asub Radomi kesklinnast ligi 18 km lääneloodes.

Przytyk sai linnaõigused enne 1488. aastat, kuid kaotas need 1869. aastal.

Przytyk sai linnaõigused tagasi 1. jaanuaril 2024.

## Viited
Wrzeszczów

**Wrzeszczów** on küla Poolas Masoovia vojevoodkonnas Radomi maakonnas, Przytyki vallas. Wrzeszczów asub Przytykist umbes 7 km loodes ja Radomi kesklinnast ligikaudu 25 km lääneloodes.

## Viited
Mełgiew

**Mełgiew** on küla Poolas Lublini vojevoodkonnas Świdniki maakonnas, Mełgiewi valla halduskeskus. Mełgiew asub Świdnikist umbes 6 km ja Lublini kesklinnast ligikaudu 15,5 km idas.
Fajsławice

**Fajsławice** on küla Poolas Lublini vojevoodkonnas Krasnystawi maakonnas, Fajsławice valla halduskeskus. Fajsławice asub Krasnystawist umbes 19 km loodes ja Lublini kesklinnast ligikaudu 32 km kagus.

Küla on esmamainitud 1409. aastal. Jaanuariülestõusu ajal toimus 24. augustil 1863 küla lähedal Fajsławice lahing, milles ülestõusnud Vene vägedelt lüüa said.

## Viited
Deák Ferenci väljak

**Deák Ferenci väljak** (ungari keeles *Deák Ferenc tér*) asub Budapesti idapoolse osa Pesti südalinnas. Väljak on nimetatud Ferenc Deáki järgi.

See kannab keskse transpordisõlmi rolli. Seal ristuvad Károly körút, Bajcsy-Zsilinszky út, Király utca, Deák Ferenc utca ja Harmincad utca. Väljaku aluses jaamas koonduvad kolm Budapesti metroo liini: M1, M2 ja M3. Platsilt algavad ka trammiliinid 47 ja 49, samuti mitmed bussiliinid.

Väljak on noortele populaarne kogunemiskoht.

## Vaata ka

*Deák Ferenci väljaku metroojaam

## Välislingid
*
Ankeri palee

**Ankeri palee** (ungari keeles *Anker-palota*) on hoone Terézvárosi ringkonnas Budapestis. Selle projekteeris 1908. aastal Viini kindlustusettevõttele arhitekt Ignác Alpár. Deák Ferenci väljaku silmapaistvaim ehitis valmis 1910. aastal eklektilises stiilis.

## Tuntud elanikke
*Geza Hofi
*Léopold Szondi

## Välislingid
*
Paluknysi vald

**Paluknysi vald** (leedu keeles *Paluknio seniūnija*) on 2. järgu haldusüksus (vald) Leedus Trakai rajooni territooriumil.

Valla pindala on 140&nbsp;km².  2011. aasta seisuga elas seal 1213 inimest. Valla keskus on Paluknysi küla. Vallavanem on Jolanta Gardžiulienė.

## Viited
Thomas Delaney

**Thomas Joseph Delaney** (sündinud 3. septembril 1991 Frederiksbergis) on Taani jalgpallur, kes mängib kaitsva poolkaitsjana Taani kõrgliigaklubis København ja Taani jalgpallikoondises.

Ta alustas klubikarjääri Taani klubis FC København, mille põhimeeskonnas debüteeris ta Taani kõrgliigas hooajal 2009–10. Københavniga tuli ta viis korda Taani meistriks. Aastatel 2015 ja 2016 valiti ta Københavni aasta mängijaks.

2017. aasta jaanuaris liitus ta Saksamaa kõrgliigaklubiga Bremeni Werder. Esimese värava Saksamaa kõrgliigas lõi ta 18. veebruaril 2017 mängus Mainzi vastu.

2018. aasta juunis sõlmis ta nelja-aastase lepingu Saksamaa kõrgliigaklubiga Dortmundi Borussia.

2021. aasta augustis siirdus ta Hispaania kõrgliigaklubisse Sevilla, kellega sõlmis nelja-aastase lepingu. Hooaja 2022/23 teises pooles oli ta laenul Saksamaa kõrgliigaklubis TSG Hoffenheim ja hooajal 2023/24 Belgia kõrgliigaklubis Anderlecht.

2024. aasta juulis naasis ta Københavni.

Taani jalgpallikoondises tegi Delaney debüüdi 15. oktoobril 2013 MM-i valikmängus Malta vastu. Koondisekarjääri esimese värava lõi ta 1. septembril 2017 MM-i valikmängus Poola vastu. Ta kuulus Taani koondisse 2018. ja 2022. aasta maailmameistrivõistlustel ning 2021. ja 2024. aasta Euroopa meistrivõistlustel.

## Saavutused
;København
*Taani Superligaen: 2009–10, 2010–11, 2012–13, 2015–16, 2016–17
*Taani karikas: 2011–12, 2014–15, 2015–16, 2016–17
;Dortmundi Borussia
*DFB-Pokal: 2020–21
*DFL-Supercup: 2019

## Viited
Mętów

**Mętów** on küla Poolas Lublini vojevoodkonnas Lublini maakonnas Głuski vallas. Mętów asub Lublini kesklinnast umbes 10 km lõunas.

Küla on esmamainitud 1398. aastal.

## Viited
Lentvarise vald

**Lentvarise vald** (leedu keeles *Lentvario seniūnija*) on 2. järgu haldusüksus (vald) Leedus Trakai rajooni territooriumil.

Valla pindala on 49&nbsp;km².  2011. aasta seisuga elas seal 13 356 inimest. Valla keskus on Lentvarise linn, kus aastal 2011 oli 11105 elanikku. Vallavanem on Vytas Rukšėnas.

Valla elanikest oli aastal 2001 leedulasi 41,7 %, poolakaid 24,2 %, venelasi 15 % ja valgevenelasi 5,5 %.

## Viited
Suur turuhall (Budapest)

**Suur turuhall** (ungari keeles *Nagyvásárcsarnok*) on Ungari pealinna Budapesti suurim ja vanim siseturg. Nõnda suure turuhalli ehitamise idee tekkis Budapesti esimesel linnapeal Károly Kamermayeril, see oli tema suurim investeering. Aasta pärast pensionile jäämist osales ta avatseremoonial 15. veebruaril 1897.

See asub Pesti osas kuulsa jalakäijate ostutänava Váci utca lõpus ja Vabadussilla lähedal Fővámi väljakul.

## Välislingid
Kozubszczyzna

**Kozubszczyzna** on asula (*kolonia*) Poolas Lublini vojevoodkonnas Lublini maakonnas, Konopnica valla halduskeskus. Kozubszczyzna asub Lublini kesklinnast umbes 9 km läänes.

## Viited
Erakorraline ja täievoliline suursaadik (teenistusaste)

**Erakorraline ja täievoliline suursaadik** (inglise keeles *ambassador extraordinary and plenipotentiary*) on mitmes riigis diplomaatiline teenistusaste.

Diplomaatilise teenistusastmena kasutatakse seda mõistet näiteks Armeenias, Kasahstanis, Ukrainas, Usbekistanis, Valgevenes ja Venemaal, varem ka Nõukogude Liidus. 

Kui neis riikides määratakse diplomaat erakorraliseks ja täievoliliseks suursaadikuks mõnda välisriiki, ei anna see suursaadikule automaatselt samanimelist teenistusastet. Nii näiteks Venemaa president Vladimir Putin määras oma seadlusega 2015. aastal Venemaa Föderatsiooni erakorraliseks ja täievoliliseks suursaadikuks Eesti Vabariigis Aleksandr Petrovi, kuid alles viis aastat hiljem andis talle erakorralise ja täievolilise suursaadiku teenistusastme.

## Nõukogude Liit ja Venemaa Föderatsioon
.
Erakorralise ja täievolilise suursaadiku teenistusaste Nõukogude Liidus seati sisse 28. mail 1943. See teenistusaste anti 14. juunil 1943 korraga 15 diplomaadile, sealhulgas välisminister Vjatšeslav Molotovile.

Teenekamaid erakorralisi ja täievolilisi suursaadikuid Nõukogude Liidus oli Anatoli Dobrõnin, kauaaegne NSV Liidu suursaadik Ameerika Ühendriikides (1962–1986). Ainsa eestlasena on kõrgeima teenistusastme saanud Vaino Väljas (oli aastatel 1980–1988 suursaadik Ladina-Ameerika maades).

## Armeenia
.
Erakorralise ja täievolilise suursaadiku teenistusaste Armeenia Vabariigis seati sisse 1992. aastal.

## Ukraina
.
Erakorralise ja täievolilise suursaadiku teenistusaste Ukrainas seati sisse 1992. aastal president Leonid Kravtšuki ametiajal. Esimesena sai selle teenistusastme veebruaris 1992 välisminister Anatoli Zlenko.

## Vaata ka
*Erakorraline ja täievoliline suursaadik

## Viited
Senieji Trakai vald

**Senieji Trakai vald** (leedu keeles *Senųjų Trakų seniūnija*) on 2. järgu haldusüksus (vald) Leedus Trakai rajooni territooriumil.

Valla pindala on 98&nbsp;km².  2011. aasta seisuga elas seal 2768 inimest. Valla keskus on Senieji Trakai küla. Vallavanem on Ana Ingelevič.

## Viited
Dwight Schultz

**William Dwight Schultz** (sündinud 24. novembril 1947 Baltimore'is) on Ameerika Ühendriikide näitleja. Tema kuulsaim roll on H. M. Murdock sarjast "A-Rühm".

Ta on mänginud ka Reginald Barclayd ulmesarjades "Star Trek: Uus põlvkond" ja "Star Trek: Voyager" ning filmis "Star Trek: Esimene kontakt".

Ta on abielus seriaalinäitleja Wendy Fultoniga, kellega tal on üks tütar.
Obsza

**Obsza** on küla Poolas Lublini vojevoodkonnas Biłgoraj maakonnas, Obsza valla halduskeskus. Obsza asub Biłgorajst umbes 30 km lõunakagus.

Obsza asub merepinnast umbes 225 meetri kõrgusel.

## Viited
Diviisikomissar

**Diviisikomissar** (vene keeles *дивизионный комиссар*) oli Punaarmees ja NSV Liidu Sõjalaevastikus aastatel 1935–1942 kehtinud spetsiaalne sõjaväeline auaste poliitilisele juhtivkoosseisule. 

Punaarmee maa- ja lennuväes aastatel 1935–1940 vastas diviisikomissarile diviisikomandöri auaste. Sõjalaevastikus vastas diviisikomissarile 2. järgu flagmani auaste. Diviisikomissarist kõrgem auaste oli korpusekomissari ja madalam brigaadikomissari auaste. 

1940. aasta mais kehtestati sõjaväe kõrgemale juhtivale koosseisule kindralite ja admiralide auastmed, kuid poliittöötajate seni kehtinud auastmed jäid muutmata. 

9. oktoobril 1942 NSV Liidu Riikliku Kaitsekomitee määrusega poliittöötajate auastmed kaotati ja asendati üldväeliste auastmetega. 

## Diviisikomissare
*Daniel Plau, Virumaalt pärit Punaarmee poliittöötaja, diviisikomissar (1935). Represseeriti ja hukati 1938. aastal, rehabiliteeriti 1956. aastal. ENE andmeil anti talle 1956. aastal postuumselt kindralmajori auaste.
Patrol 18 WP-klassi patrullkaater

**Patrol 18 WP-klassi** (**Navy 18 WP-klassi**) kaater (sõjanduslikult käsitletav lihtsustatult ka, kui **Roland-klass**) on Eestis Baltic Workboatsis valmistatud patrullkaater, mis on rakendatav väekaitse ehk julgestuse eesmärgil. 

## Ajalugu
Kaatrid hangiti mereväele eelkõige Eestit külastavate liitlaste sõjalaevade väekaitse (lähikaitse, lähijulgestus) tagamiseks merel ja sadamates. Lisaks plaaniti neid kasutada tundmatute laevade tuvastamiseks, üksuste juhtimisel merel jne. 

Kaatrite aluseks sai tegelikult mudel, mille tellis ka Omaani politsei sadamakaitse otstarbeks. Kaks kaatrit veesati Nasval 10. detsembril 2020. Need läksid maksma 3,9 miljonit eurot.

2. mail 2024 andis Eesti Merevägi üle Rolandi ja Risto Ukraina Mereväele. 

## Kirjeldus
Projekti aluseks on sarnased tsiviil-patrullteenistuseks mõeldud kaatrid. Kaatril on patenteerinud Wave-Piercingu vööri lahendus, mis võimaldab kütuse säästu, paremat kiirendust, paremat manööverdusvõimet, väiksemat lainemüra ja ka pisut suuremat lõppkiirust. Üsna väike süvis võimaldab opereerida ka madalamates ranniku faarvaatrites ja siseneda väikesadamatesse. Samas on säilinud merekindlus. Kaatri kere all on sõukruvidest pisut sügavamale ulatuv kiil, mis parandab stabiilsust, vähendab triivi ja kaitseb natuke sõukruvisid madalikule sattumise korral.

Kaatri pearelv on 12,7 mm kaugjuhitav stabiliseeritud raskekuulipilduja vööritekil. Ahtris on kummaski pardas 7,62 mm . Lisaks on näiteks võimalik võtta pardale käsitsi heidetavaid süvaveelaenguid allvee-diversiooni tõrjeks.

## Kaatrid
### Eesti merevägi

## Vaata ka
*CB90 klassi lahingukaater
*Raptor-klassi dessantkaater
*Gratšonok-klassi patrullkaater

## Viited

## Välislingid
* RKIK
* Baltic Workboats
Boduszyn

**Boduszyn** on küla Poolas Lublini vojevoodkonnas Lublini maakonnas Niemce vallas. Boduszyn asub Lublini kesklinnast umbes 10,5 km põhjakirdes.
Digitaalkunst

**Digitaalkunst** on kunstiteos või -praktika, mis kasutab digitaalset tehnoloogiat loome- või esitlusprotsessi osana. Alates 1960. aastatest on protsessi kirjeldamiseks kasutatud erinevaid nimetusi, sealhulgas arvutikunst ja multimeediakunst. Digitaalne kunst kuulub iseenesest uue meedia kunsti katusmõiste alla.
Onuškis

**Onuškis** on alev Leedus Trakai rajoonis, Onuškise valla halduskeskus.

Onuškises on aastal 1829 valminud katoliku kirik, gümnaasium, haigla, kultuurimaja, postkontor ja raamatukogu. Seal tegutseb metsamajand. 

Alev asub merepinnast 147 meetri kõrgusel 38,8 ha suuruse Dumblise järve ja 29,5 ha suuruse Onuškise järve kaldal.  

Sealsesse kirikusse on maetud Leedu iseseisvusdeklaratsioonile alla kirjutanud Donatas Malinauskas. 1889. aastal sündis Onuškises üks Bundi liikmeid Hirsh Lekert.

## Ajalugu

Ristisõdijate kroonikates on mainitud kohanimesid *Ywanendorf* ja *Hannusdorf*. Sealsed asulad on kuulund Ivanile või Hanusele. Viimane on tuletis nimest Jonas. Hiljem mugandus Hanuse nimi leedulastel Onuseks ja sellest tuleneb ka alevi nimi.

Aastal 1505 rajati Onuškisesse esimene kirik. Aastal 1511 on esimest korda mainitud Onuškise mõisa. Aastal 1524 andis Zygmunt I asulale alevi staatuse, õiguse kõrtsile ja turuplatsile. Aastal 1564 lisandus õigus pidada laatasid. 

Tsaariajal oli alevi venekeelne nimekuju Ганушишки. XIX sajandi alguses põles sealne vana kirik maha ja mõisnik K. Šetkevičius ehitas selle asemele aastail 1823–1829 uue kivist kirikuhoone. XIX sajandi keskpaiku olid alevis viinaköök, saekaater ja algkool. Jaanuariülestõusu järel konfiskeerisid tsaarivõimud mõisa ja andsid selle krahv Olsufjevile.

XIX sajandil moodustasid juudid sealsest elanikkonnast enamiku, esimese maailmasõja eel elas seal ligi 90 juudi peret. Kahe maailmasõja vahelisel perioodil oli alevi nimi **Oniškis**, ühtlasi oli sealne juudi elanikkond kahanenud 50 pereni. 30. septembril 1941 hukkasid leedu kollaboratsionistid alevis elanud juudid.

## Elanikkond


* 111 (1833)
* 187 (1862)
* 577 (1897)
* 190 (1905)
* 609 (1923)
* 668 (1950)
* 656 (1959)

* 676 (1970)
* 764 (1980)
* 647 (1986)
* 646 (1989)
* 584 (2001)
* 519 (2011)



Onuškis,_Lithuania_-_panoramio.jpg|Onuškis
Onuškis,_Lithuania_-_panoramio_(8).jpg|Tänavavaade
Church_of_Onushkis.JPG|Onuškise kirik


## Viited

## Välislingid

*Alev portaalis vietoves.Lt
Viktor Kass

**Viktor Kass** (6. detsember 1945 Valga – 2. märts 2021) oli eesti maletreener.

Lõpetas Mart Reiniku seitsmeklassilise kooli ja seejärel Tartu 1. Keskkooli.

Alustas õpinguid Tartu Riikliku Ülikooli füüsika-matemaatika teaduskonnas, kuid ei lõpetanud.

Viktor Kass töötas pikka aega male noortetreenerina Lõuna-Eestis ja Põlvamaal.

1986. aastal osales Tšornobõli katastroofi likvideerimisel.

## Isiklikku
Carmen Kass ja Victoria Kass on tema tütred, Yasmyn on tütretütar.
Zamch

**Zamch** on küla Poolas Lublini vojevoodkonnas Biłgoraj maakonnas Obsza vallas. Zamch asub Biłgorajst ligi 33 km kagus.

Zamch asub merepinnast umbes 203 meetri kõrgusel.

## Viited
Afganistani kodusõda (1989–1992)

See artikkel on Afganistani ajaloost 15. veebruarist 1989, kui toimus Nõukogude Liidu vägede Afganistanist väljaviimine, 27. aprillini 1992, päevani pärast Peshawari lepingu sõlmimist. Peshawari lepinguga välja kuulutatud uus ajutine Afganistani valitsus pidi tööd alustama 28. aprillil 1992.

Mudžahiidide grupid, kellest mõned olid liitunud Afganistani Mudžahideeni Islami Liitu, kuulutasid aastatel 1989–1992, et võtavad enda eesmärgiks Kabuli Afganistani Demokraatliku Vabariigi "nukuvalitsuse" kukutamise. Märtsis 1989 ründasid mudžahiidigrupid Hezb-e Islami Gulbuddin ja Afganistani Islami Da'wa Organisatsioon koostöös Pakistani Inter-Services Intelligence'iga Jalālābādi, kuid nad said juuniks lüüa.

Märtsis 1991 vallutas mudžahiidikoalitsioon Khōsti. Märtsis 1992 nõustus Nõukogude Liidu mõju alt vabanenud president Moḩammad Najībullāh tagasi astuma ning laskma võimule mudžahiidikoalitsiooni valitsuse. Üks mudžahiidigrupeeringutest, Hezb-e Islami Gulbuddin, keeldus uut valitsuse moodustamist Pakistani toel sõlmitud Peshawari lepingu alusel arutama ja hõivas Kabuli. Sellest algas 25. aprillil 1992 uus kodusõda, milles võitlesid algselt kolm, hiljem viis või kuus mudžahiidigrupeeringut või -armeed.

## Viited
The Spiral

**The Spiral** on 66-korruseline pilvelõhkuja (317 m), mida ehitatakse New Yorgis Midtown Manhattanis. Ehitis peaks valmima 2022. aastal.

Kõrghoone 7.–21. korrust hakkab üürima ravimifirma Pfizer. 

## Välislingid
* 
* Koduleht
Jawidz

**Jawidz** on küla Poolas Lublini vojevoodkonnas Łęczna maakonnas Spiczyni vallas. Jawidz asub Łęcznast umbes 12 km loodes ja Lublini kesklinnast ligi 18 km kirdes.

Küla on esmamainitud 1390. aastal.

## Viited
Zawieprzyce

**Zawieprzyce** on küla Poola Lublini vojevoodkonnas Łęczna maakonnas Spiczyni vallas. Zawieprzyce asub Łęcznast ligi 11 km loodes ja Lublini kesklinnast umbes 19 km kirdes.

Külas asuvad 16. sajandil rajatud lossi varemed.

## Viited
Grendavė

**Grendavė** on küla Leedus Trakai rajoonis, Grendavė valla halduskeskus.

Küla asub Vilkokšnise järve ääres. Grendavės on põhikool, kalmistu, postkontor ja raamatukogu. Nõukogude perioodil oli küla kohaliku kolhoosi keskasulaks.

## Elanikkond


* 234 (1905)
* 235 (1923)
* 188 (1959)
* 159 (1970)
* 157 (1979)

* 165 (1985)
* 242 (1989)
* 227 (2001)
* 214 (2011)



Grendavė,_Lithuania_-_panoramio_(10).jpg|Grendavė
Grendaves kaimas2015.JPG|Tänavavaade


## Viited

## Välislingid

*Küla portaalis vietoves.Lt
Afganistani kodusõda (1992–1996)

See artikkel on Afganistani ajaloost 28. aprillist 1992, kui uus ajutine valitsus pidi president Mohammad Najibullahi asemel ametisse astuma, 27. septembrini 1996, kui Taliban vallutas Kabuli ja asutas Afganistani Islami Emiraadi.

Kodusõda algas 25. aprillil 1992 algselt kolme, hiljem viie või kuue mudžahiidide armee vahel, kui Hezb-e Islami Gulbuddin, mida juhtis Gulbuddīn Ḩekmatyār ja toetas Pakistani Inter-Services Intelligence (ISI), keeldus teiste mudžahiididega koalitsioonivalitse moodustamisest ning proovis ise Kabuli hõivata. Nelja kuu jooksul põgenes turmtule alla sattunud linnast pool miljonit elanikku.

Järgnevate aastate jooksul moodustasid sõja osapooled korduvalt koalitsioone ning lõid siis nendest lahku. 1994. aasta keskpaigaks oli Kabuli rahvaarv langenud kahelt miljonilt 500 000 inimeseni. Aastatel 1995–1996 kerkis tugevaimaks jõuks ISI toetatud Taliban. 1994. aasta lõpuks olid nad vallutanud Kandahāri, aastal 1995 hõivasid nad Herāti, septembri alguses 1996 Jalālābādi ja lõpuks septembris 1996 ka Kabuli. Järgnevate aastate jooksul sõjategevus jätkus, peamiselt Talibani ja teiste grupeeringute vahel.

## Vaata ka
* Kabuli lahing (1992–1996)
* Afganistani kodusõda (1996–2001)

## Viited

## Kirjandus
* 
* 
* 
* 
* 

## Välislingid
* "Afghanistan – the Squandered Victory" BBC-lt (dokumentaalfilm aastast 1989)
** 
* Massoudi vestlus Hekmatyariga (originaal aastast 1992)
** 
* "Commander Massoud's Struggle" Nagakura Hiromilt (aastast 1992, üks kuu pärast nõukogudemeelse varisemist, pärast seda kui Hekmatyar aeti Kabuli äärelinna, enne seda kui ta Pakistani toel Kabuli pommitama hakkas)
** 
** 
** 
** 
* "Starving to Death Afghanistan" (dokumentaalraport) Journeyman Picturesilt ja ABC Australialt (märtsist 1996)
**
Viktor Lebedev (helilooja)

**Viktor Lebedev** (vene keeles Виктор Михайлович Лебедев; 5. jaanuar 1935 Leningrad – 11. märts 2021 Peterburi) oli vene helilooja.

Õppis Leningradi Konservatooriumis klaveri ja oreli erialal. 

Aastast 1960 töötas Krupskaja-nimelises Leningradi Riiklikus Kultuuriinstituudis, oli professor.

Viktor Lebedev komponeeris ooperi "Волшебник Изумрудного города", operetid "Охтинский мост", "Не хочу быть королём" ja kolm balletti.

Samuti on Viktor Lebedev tuntud filmimuusika autorina. Kokku kirjutas ta muusika 106 filmile, mille seas on "Tänaval kummutit veeti", "Edasi, gardemariinid!", "Vivat, gardemariinid!", "Otsige naist", "Raske on olla jumal" jne.

Viktor Lebedev suri Peterburis 11. märtsil 2021, olles 86-aastane. Oma 80. sünnipäeva tähistas ta Narva-Jõesuus, kus ta kunagi alustas esimese ooperi kirjutamist.

## Viited
Afganistani kodusõda (1996–2001)

See artikkel on Afganistani ajaloost 27. septembrist 1996, kui Taliban vallutas Kabuli ja asutas Afganistani Islami Emiraadi, 7. oktoobrini 2001, kui algas Ameerika Ühendriikide sissetung Afganistani; Afganistani kodusõja 1996.–2001. aasta etapp oli jätkuks nii 1989. aastal alanud kodusõjale kui ka juba 1970. aastatel alanud sõjategevusele Afganistanis.

Afganistani Islamiriigi valitsusele jäi suurema osa maailma riikide tunnustus, Talibani Islami Emiraati tunnustasid Saudi Araabia, Pakistan ja Araabia Ühendemiraadid.

Afganistani Islamiriigi kaitseminister Aḩmad Shāh Mas‘ūd asutas Talibaniga võitlemiseks Ühendatud Rinde (Põhja-Allianss). Ühendatud Rindesse kuulusid kõik Afganistani rahvad: tadžikid, usbekid, hazarad, türkmeenid, puštud ja teised. Sõja ajal sai Taliban Pakistanilt sõjalist ja Saudi Araabialt rahalist tuge. Pakistani sõjavägi sekkus Ühendatud Rinde vastu Afganistani, riiki viidi Piirikorpuse ja armee väeosi. Al Qaeda toetas Talibani tuhandete Pakistanist, araabia maadest ja Kesk-Aasiast pärit võitlejatega.

## Vaata ka
* Afganistani ajaloo ajatelg
* Afganistani sõda (2001–)
* Iraani-Saudi Araabia varisõda
* Terrorismivastane sõda

## Viited

## Kirjandus
* Coll, Steve (2004). *Ghost Wars: The Secret History of the CIA, Afghanistan, and Bin Laden, from the Soviet Invasion to September 10, 2001.* Penguin.
*